Жан Мореас
Една тълпа любовници прекрасни…

Превод от френски: Гео Милев, 1921

chitanka.info

Една тълпа любовници прекрасни

в гората на душата ми се смее,

Един дървар безмълвен и безумен

в гората на душата ми сече.

Но триж нима в ръката ми не звънна

(дърварю, удряй!) мойта златна лира?

(Дърварю, удряй!) О, душата моя

не е ли конник луд връх луд жребец?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.